
VIEŠŲJŲ PIRKIMŲ TARNYBA

Nr. be numerio el. p[footnoteRef:1] [1:  Gautas ir užregistruotas Tarnyboje 2026 m. rugpjūčio 18 d.] 




[bookmark: _Hlk134107656][bookmark: _Hlk158629144][bookmark: _Hlk134107696]	Viešųjų pirkimų tarnyba (toliau – Tarnyba), vadovaudamasi Lietuvos Respublikos viešųjų pirkimų įstatymo (toliau – Įstatymas) 95 straipsnio 1 dalies 2 punktu ir Pirkimų ir koncesijų priežiūros vykdymo tvarkos aprašu, patvirtintu Tarnybos direktoriaus 2023 m. kovo 24 d. įsakymu Nr. 1S-44[footnoteRef:2], atliko Valstybės sienos apsaugos tarnybos prie Lietuvos Respublikos vidaus reikalų ministerijos (toliau – Perkančioji organizacija) vykdyto viešojo pirkimo dalinį vertinimą. [2:  2026 m. sausio 1 d. įsakymo Nr. 1S-41 redakcija.] 


[bookmark: _Hlk157711040][bookmark: _Hlk187078099]I dalis. Bendra informacija

	Pirkimo* pavadinimas, numeris (jeigu skelbtas), pirkimo paskelbimo (kvietimo pateikti paraišką / pasiūlymą) data / sutarties pavadinimas, data, numeris
	„Lauko uniformos (LU) kelnės, LU švarkas, LU sijonas, LU liemenė“ (2026 m. sausio 19 d. skelbtas Centrinėje viešųjų pirkimų informacinėje sistemoje (toliau – CVP IS), pirkimo Nr. 6200317) (toliau – Pirkimas) / Dėl 1 Pirkimo dalies 2026 m. birželio 14 d. sudaryta sutartis Nr. 21-16-859 (toliau – Sutartis); Dėl 2 pirkimo dalies 2026 m. gegužės 27 d. sudaryta sutartis Nr. 21-16-764

	Pirkimo vykdymo / sutarties sudarymo teisinis pagrindas
	Įstatymas (2025 m. spalio 1 d. – 2026 m. birželio 30 d. redakcija)

	Pirkimo rūšis pagal vertės ribas ir pirkimo būdas / pirkimo priemonės pavadinimas
	Tarptautinis pirkimas, atviras konkursas 

	Planuota pirkimo vertė (nenurodoma, jeigu pirkimas vertinamas iki vokų su pasiūlymais atplėšimo procedūros arba įpareigojama nutraukti pirkimą ir vertė nenurodyta pirkimo dokumentuose) / sutarties kaina Eur be PVM
	Planuota Pirkimo vertė:
1 Pirkimo dalis – 1 586 776, 86 Eur be PVM (1 920 000,00 Eur su PVM) / Sutarties vertė 1 586 776, 86 Eur be PVM;
2 Pirkimo dalis – 495 867,77 Eur be PVM (600 000,00 Eur su PVM) / Sutarties vertė 495 867,77 Eur be PVM.


	[bookmark: _Hlk157711522]Tiekėjo / koncesininko, su kuriuo sudaryta sutartis, pavadinimas, juridinio asmens kodas
	UAB „Sabelijos prekyba“, 141517066 (toliau – Tiekėjas)

	Pirkimo / sutarties vertinimo apimtys / etapas

	Dalinis Pirkimo 1 dalies vertinimas dėl galimo pirkimo dokumentų sąlygų pritaikymo konkrečiam tiekėjui ir dirbtinio konkurencijos apribojimo


	Jei pirkimas finansuojamas Europos Sąjungos lėšomis – projekto pavadinimas, projektą administruojanti institucija
	–

	Jei dėl pirkimo / sutarties vyksta teismo procesas arba ginčas nagrinėjamas ikiteisminės institucijos, nurodyti ieškinio (skundo) dalyką, bylos šalių pavadinimus, ar taikomos laikinosios apsaugos priemonės, nagrinėjimo stadiją:
– 


*viešasis pirkimas / pirkimas, atliekamas gynybos ir saugumo srityje / pirkimas, atliekamas vandentvarkos, energetikos, transporto ar pašto paslaugų srities perkančiųjų subjektų / įmonių, veikiančių energetikos srityje, energijos ar kuro, kurių reikia elektros ir šilumos energijai gaminti, pirkimas / koncesija.

II dalis. Vertinimo apimtyje nustatyti pažeidimai

	1.
	Įstatymo 17 straipsnio 1 dalis[footnoteRef:3], 37 straipsnio 3 dalis[footnoteRef:4]  [3:  „Perkančioji organizacija užtikrina, kad vykdant pirkimą būtų laikomasi lygiateisiškumo, nediskriminavimo, abipusio pripažinimo, proporcingumo, skaidrumo principų“.]  [4:  „Techninė specifikacija turi užtikrinti konkurenciją ir nediskriminuoti tiekėjų“.] 


	Pirkimą vykdė Perkančiosios organizacijos vado 2023 m. vasario 21 d. įsakymu Nr. 4-61 sudaryta viešojo pirkimo komisija (toliau – Komisija). Pirkimo sąlygos patvirtintos Komisijos 2026 m. sausio 15 d. posėdžio protokolu[footnoteRef:5]. [5:  Perkančiosios organizacijos 2026-06-22 raštu Nr. 14VR-2005 ir CVPIS priemonėmis Tarnybai pateikti dokumentai.] 

Vertinimo metu Tarnyba nustatė:
1. Pirkimo 1 dalies sąlygų 2 priede „Techninė specifikacija“ (toliau – Techninė specifikacija) 1 lentelės 3 eilutėje nurodyti parametrai apibūdinantys audinio struktūrą ir tankį: pynimo rūšį drobinis (ripstop), siūlų skaičių 1 cm: metmenys – 32, ataudai – 21. Be to, minėtoje 1 lentelėje nustatyti:  pluoštinė sudėtis (1 eilutė), paviršinis tankis (2 eilutė), stiprumas (4 eilutė)[footnoteRef:6], oro laidumas (10 eilutė), atsparumas dilinimui (7 eilutė). Tarnybos vertinimu, papildomai fiksuoti konkretų siūlų skaičių 32/21 be jokios leistinos paklaidos, reiškia, kad gali būti eliminuojami kiti audiniai (gamintojai / tiekėjai), kurie pasiekia tuos pačius eksploatacinius rodiklius, tačiau netenkina to konkretaus parametro.  Perkančioji organizacija nepagrindė[footnoteRef:7], kodėl siūlų skaičiaus parametrui negalėtų būti taikoma tolerancija. Atkreiptinas dėmesys, kad Perkančioji organizacija, prieš pradėdama Pirkimo procedūras, vykdė rinkos konsultaciją[footnoteRef:8], kurios metu tiekėjai uždavė klausimus dėl techninių specifikacijų ir pateikė siūlymus dėl reikalavimų patikslinimų, tame tarpe buvo prašoma patikslinti reikalavimą dėl audinio siūlų skaičiaus[footnoteRef:9] ir nustatyti toleranciją arba išvis atsisakyti siūlių skaičiaus reikalavimo, nes tai neturi esmės gaminio funkcionalumui. Perkančioji organizacija patikslino techninę specifikaciją, nurodydama, kad pynimo siūlių skaičiaus reikalavimas nustatomas 1 centimetre, tačiau galimo tankumo svyravimo (tolerancijos) nenumatė.  [6:  Be to, audinio patvarumą papildomai apibūdina ir kitos 1 lentelės eilutės: 6 eilutė – polinkis pūkuotis ir pumpuruotis (pilling) ≥ 4, 5 eilutė – matmenų pokyčiai po skalbimo.]  [7:  Perkančiosios organizacijos 2026 m. birželio 25 d. raštas Nr. 14VR-2005 „Dėl informacijos pateikimo“.]  [8:  CVP IS paskelbta 2025 m. gruodžio 4 d., skelbimo Nr. 5719658.]  [9:  Techninių specifikacijų I pirkimo daliai 1 lentelės 3 eilutė.] 

Keli rinkos konsultacijoje dalyvavę tiekėjai atkreipė Perkančiosios organizacijos dėmesį, kad techninėse specifikacijose nustatytų reikalavimų visuma žymiai apriboja tiekėjų konkurenciją, tačiau Perkančioji organizacija neatsižvelgė į šiuos rinkos konsultacijos dalyvių pastebėjimus.
Tarnyba prašė paaiškinti[footnoteRef:10], kodėl Perkančioji organizacija audinio pynimo siūlų skaičiaus reikalavimui nenustatė tolerancijos ribų ir prašė pagrįsti kodėl reikalaujami konkretūs parametrai. Taip pat – paaiškinti, ar nustačius pvz. 5 proc. parametrų toleranciją pynimo reikalavimui nebūtų galima pasiekti tokių pat rezultatų. Perkančioji organizacija, atsakydama nurodė[footnoteRef:11], kad „<...> techninėje specifikacijoje aiškiai nustatė reikalavimą, kad audinio siūlų skaičius turi būti metmenyse – 32, atauduose – 21. Šiam parametrui tolerancija nebuvo nustatyta. Teisės aktai neįpareigoja perkančiosios organizacijos kiekvienam techniniam parametrui nustatyti toleranciją, be to, standartas nenumato šios rodiklio reikšmės paklaidos, o rodiklio reikšmė išskaičiuojama iš atliktų bandymų skaičių reikšmių vidurkio. Taip pat tiekėjai iki pasiūlymų pateikimo termino neprašė pakeisti šio reikalavimo“.  [10:  Tarnybos 2026 m. birželio 17 d. raštas Nr. 4S-856 „Dėl informacijos ir dokumentų, susijusių su pirkimu Nr. 6200317, pateikimo“.]  [11:  Perkančiosios organizacijos 2026 m. birželio 25 d. raštas Nr. 14VR-2005 „Dėl informacijos pateikimo“.] 

 Nors Perkančiosios organizacijos atsakyme minima, kad standartas LST EN 1049-2[footnoteRef:12] nenustato tolerancijos ribų, Tarnyba pastebi, kad jų ir nedraudžia (standartas apibrėžia metodus, kuriais skaičiuojami metmenų ir ataudų siūlai viename centimetre (arba decimetre), o ne nustato konkrečius „tinkamo tankumo“ skaitinius reikalavimus ar normas audiniams), todėl pati Perkančioji organizacija, ruošdamasi viešajam pirkimui, turėjo įsivertinti rinkos konsultacijos metu gautus tiekėjų pastebėjimus ir siekdama sudaryti konkurencingas sąlygas tiekėjams, numatyti rodiklio svyravimą. Tarnybos vertinimu, Perkančioji organizacija nepagrindė, kodėl siūlų skaičiaus reikalavimas be atitinkamos tolerancijos ribų yra būtinas siekiamam tikslui pasiekti. Be to, iš CVP IS esančios informacijos matyti, kad tiekėjai, dalyvavę rinkos konsultacijoje ir teikę savo pastebėjimus, nepateikė pasiūlymų, t. y. nedalyvavo Pirkime, todėl negalima atmesti galimybės, kad toks reikalavimas galėjo turėti neigiamos įtakos kai kurių tiekėjų apsisprendimui dalyvauti Pirkime. [12:  Perkančioji organizacija Techninėje specifikacijoje nurodė, kad: „visi nurodyti bandymai turi būti atlikti akredituotoje laboratorijoje pagal galiojančius standartus“. Standartą LST EN 1049-2 arba jam lygiavertį Perkančioji organizacija nurodė Techninėje specifikacijoje kaip bandymų metodo žymenį prie pynimo rodiklio.] 

Vertinimo metu nustatyta, kad I-ai Pirkimo daliai buvo pateikti keturių tiekėjų pasiūlymai. Pasiūlymų atitikimą nustatytiems reikalavimams įvertino ekspertė[footnoteRef:13]. Komisija, vertindama pateiktus pasiūlymus, atsižvelgė į ekspertės išvadą[footnoteRef:14] ir nustatė, kad 3-jų tiekėjų pasiūlymai neatitinka pirkimo dokumentų techninėje specifikacijoje nustatytų reikalavimų, todėl šių tiekėjų pasiūlymai I-ai pirkimo daliai buvo atmesti. Pažymėtina, kad net 2-jų tiekėjų pasiūlymų atmetimo viena iš priežasčių buvo tai, kad jų siūlomas audinys neatitinka techninės specifikacijos 1 lentelės 3 eilutėje nustatyto reikalavimo pynimui (t. y. siūlų skaičiaus reikalavimo 32/21). Ši aplinkybė patvirtina, kad minėtas reikalavimas turėjo tiesioginę įtaką tiekėjų galimybėms varžytis dėl Pirkimo sutarties. [13:  Techninės specifikacijos rengėja, pasitelkta Komisijos Pirkimo bendrųjų sąlygų 17.2 punkto pagrindu.]  [14:  2026 m. balandžio 30 d. Tarnybinis pranešimas dėl konkurso dalyvių pateiktų pavyzdžių įvertinimo Nr. 13-3556.] 

2. Techninės specifikacijos 1 lentelės 1 punkte Perkančioji organizacija nustatė konkretų pagrindinio audinio pluoštinės sudėties reikalavimą, pagal kurį audinys turi būti sudarytas iš PES (poliesterio) 60 ± 5 proc., CO (medvilnės) 35 ± 5 proc. ir EOL (elastolefino) 4-5 proc.  Be to, techninėje specifikacijoje kartu buvo nustatytas ir funkcinis audinio reikalavimas, t. y. audinio tamprumas turi būti ne mažesnis kaip 13 proc. 
Perkančioji organizacija nepateikė objektyvių duomenų, techninių ar eksploatacinių argumentų, pagrindžiančių, kodėl audinio sudėtyje būtina naudoti būtent elastolefiną (EOL) ir kodėl analogiškų eksploatacinių savybių negalėtų užtikrinti kiti elastiniai pluoštai ar jų deriniai. 
Vertinimo metu nustatyta, kad tiek vykdydama Pirkimo procedūras ir atsakinėdama į užduotus tiekėjų klausimus, tiek atsakinėdama į Tarnybos klausimus, Perkančioji organizacija teigė, kad perkamų darbo drabužių techninės specifikacijos patvirtintos 2020 m. ir nuo to laiko nėra keičiamos, taip pat nuo 2024 m. yra paviešintos interneto svetainėje, „sudarant galimybes iš anksto pasiruošti planuojamiems pirkimams – nusipirkti arba pagaminti reikalaujamos sudėties ir kokybės audinį“[footnoteRef:15]. Pažymėtina, kad vykdydama šį konkretų Pirkimą, Perkančioji organizacija pakeitė audinio pluoštinės sudėties reikalavimą (Perkančiosios organizacijos interneto svetainėje nuolat skelbiamoje ir rinkos konsultacijos kvietime skelbtoje techninėje specifikacijoje nurodytas reikalavimas audiniui turėti 4-5 proc. EOL (elastano), o Pirkime nustatytas reikalavimas turėti 4-5 proc. EOL (elastolefino)), taip pati prieštaraudama savo argumentams apie suteiktą galimybę iš anksto pasiruošti būsimiems pirkimams ir techninių specifikacijų turinio pastovumą. Atkreiptinas dėmesys, kad Pirkimo procedūrų metu, Perkančioji organizacija gavo tiekėjo prašymą pakeisti audinio sudėtį iš EOL (elastolefino) į EOL (elastaną), tačiau atsakydama, Perkančioji organizacija nesutiko atlikti pakeitimų ir nurodė, kad „rinkos konsultacijos metu, atsižvelgiant į dalyvių pastebėjimą dėl planuojamų įsigyti prekių techninėje specifikacijoje įsivėlusios techninės klaidos buvo patikslintas prekių audinio sudėties EOL išaiškinimas, t. y. EOL (elastolefinas), nekeičiant audinio pluoštinės sudėties rodiklio (procentinių) reikšmių“[footnoteRef:16]. Tarnyba pažymi, kad visuose Perkančiosios organizacijos nuo 2020 m. atliktuose darbo drabužių pirkimuose audinio sudėties reikalavime buvo nustatyta, kad audinio sudėtyje turi būti EOL (elastano), todėl Perkančioji organizacija, teigdama, kad techninė specifikacija nebuvo keičiama nuo 2020 m. ir kad pakeitė audinio sudėties reikalavimą „dėl techninės klaidos“ galėjo suklaidinti tiekėją.   [15:  Perkančiosios organizacijos 2026 m. birželio 25 d. raštas Nr. 14VR-2005 „Dėl informacijos pateikimo“.]  [16:  2026 m. vasario 3 d. viešojo pirkimo komisijos posėdžio protokolas Nr. PRO-54.] 

Techninėje specifikacijoje nustatydama reikalavimą audinio sudėtyje naudoti būtent 4-5 proc. elastolefino, Perkančioji organizacija nepateikė techninio pagrindimo, kodėl siekiamoms eksploatacinėms savybėms užtikrinti[footnoteRef:17] būtina naudoti būtent šį pluoštą ir kodėl analogiškų rezultatų negalėtų užtikrinti kiti rinkoje naudojami elastiniai sprendimai. Atsižvelgiant į tai, Tarnybos vertinimu, nebuvo pakankamai pagrįstas šio reikalavimo proporcingumas ir jo poveikis tiekėjų konkurencijai.   [17:  Pvz. Audinys turi būti elastingas ir užtikrinti pareigūno judesių laisvumą dėvint gaminį, tamprumas turi būti ne mažesnis kaip 13 proc., o po skalbimo ir eksploatacijos audinio tamprumo bei matmenų pokyčiai neturi viršyti techninėje specifikacijoje nustatytų ribų.
] 

Tarnyba kreipėsi į Perkančiąją organizaciją, prašydama paaiškinti[footnoteRef:18], ar rengdama Techninę specifikaciją, ji įsitikino, kad rinkoje yra ne mažiau kaip 3 tiekėjai (gamintojai), galintys tiekti prekes, atitinkančias visus nustatytus reikalavimus. Perkančioji organizacija pateikė[footnoteRef:19] trijų tiekėjų, užfiksuotų pasirengimo Pirkimo procedūroms metu, pavadinimus, tačiau nepateikė konkrečių duomenų, pagrindžiančių, kaip šių tiekėjų siūlomi produktai atitinka Techninės specifikacijos reikalavimų visuma. Atsižvelgdama į tai, Tarnyba papildomai pareikalavo[footnoteRef:20] pateikti išsamius, objektyvius ir patikrinamus duomenis, patvirtinančius, kad nurodytų tiekėjų siūlomi konkretūs produktai faktiškai atitinka visus techninėse specifikacijose nustatytus reikalavimus. Atsakydama[footnoteRef:21], Perkančioji organizacija tokių įrodymų nepateikė ir savo poziciją grindė tuo, kad 2020 m. (LU marškiniai ir LU kelnės) ir 2022 m. (LU kelnės, LU marškiniai, LU sijonas) buvo vykdyti tapačių prekių pirkimai, kuriuose atitinkamai gauti 5 ir 3 tinkami pasiūlymai. Perkančiosios organizacijos teigimu, ši aplinkybė patvirtina, kad rinkoje veikia ne mažiau kaip trys tiekėjai, galintys pasiūlyti nustatytas audinių technines charakteristikas atitinkančius gaminius. Tačiau pažymėtina, kad ne visi Perkančiosios organizacijos pirminiame atsakyme nurodyti tiekėjai dalyvavo jos vykdytuose ankstesniuose pirkimuose. Be to, kaip minėta pirmiau, nors Perkančioji organizacija nurodė, kad techninės specifikacijos reikalavimai nebuvo keičiami, nustatyta, kad rinkos konsultacijos metu bent vienas reikalavimas (iš EOL (elastano) pakeista į EOL (elostolefiną)) buvo pakeistas būtent ruošiantis vertinamam Pirkimui, todėl ankstesnių pirkimų rezultatai negali būti laikomi savaime pakankamu įrodymu, kad rinkoje egzistuoja bent trys tiekėjai, kurių siūlomos prekės atitinka Pirkime nustatytus reikalavimus.  [18:  Tarnybos 2026 m. birželio 17 d. raštas Nr. 4S-856 „Dėl informacijos ir dokumentų, susijusių su pirkimu Nr. 6200317, pateikimo“.]  [19:  Perkančiosios organizacijos 2026 m. birželio 25 d. raštas Nr. 14VR-2005 „Dėl informacijos pateikimo“.]  [20:  Tarnybos 2026 m. liepos 16 d. raštas Nr. 4S-993 „Dėl informacijos ir dokumentų, susijusių su pirkimu Nr. 6200317, pateikimo“.]  [21:  Perkančiosios organizacijos 2026 m. liepos 21 d. raštas Nr. 21-14-2036 „Dėl informacijos ir dokumentų, susijusių su pirkimu Nr. 6200317, pateikimo“.] 

Taip pat pažymėtina, kad Perkančioji organizacija nepateikė ankstesnių pirkimų metu gautos tiekėjų techninės dokumentacijos ar kitų objektyvių duomenų, kurie leistų įvertinti, ar tuomet siūlytos prekės iš tiesų atitiko Techninės specifikacijos reikalavimus. Atsižvelgiant į tai, darytina išvada, kad Perkančioji organizacija nepagrindė, jog rengdama Techninę specifikaciją, tinkamai įvertino rinkos galimybes ir užtikrino konkurenciją, kaip to reikalauja viešųjų pirkimų teisinis reguliavimas.
Vadovaujantis Įstatymo 37 straipsnio 3 dalimi „techninė specifikacija turi užtikrinti konkurenciją ir nediskriminuoti tiekėjų“. Įstatymo 37 straipsnio komentare[footnoteRef:22] atkreipiamas dėmesys, kad: „Perkančiosioms organizacijoms pripažįstama didelė diskrecija formuluojant technines pirkimo specifikacijas, nes būtent jos geriausiai žino objektus, kurių joms reikia, ir gali geriausiai nustatyti reikalavimus, kurie turi būti tenkinami tam, kad būtų gauti pageidaujami rezultatai. Tačiau svarbu paminėti, kad techninės specifikacijos parengimas yra viena atsakingiausių perkančiosios organizacijos užduočių per visą viešo pirkimo procesą. Taip yra todėl, kad technine specifikacija konkurenciją galima arba iš esmės padidinti, arba ženkliai apriboti. Dėl to kasacinio teismo ne kartą konstatuota, kad, siekdamos nepažeisti iš VPĮ išplaukiančių imperatyvų, be kita ko, skaidrumo principo, perkančiosios organizacijos, laikydamosi VPĮ ir kitų teisės aktų nuostatų, privalo nustatyti pirkimo sąlygas taip, kad šiomis būtų neperžengtos joms įstatymo suteiktos diskrecijos ribos, nepagrįstai nebūtų suvaržytos tiekėjų, iš tiesų galinčių tinkamai įvykdyti viešojo pirkimo sutartį, teisės, ūkio subjektų konkurencija“. [22:  https://klausk.vpt.lt/hc/lt/articles/360016399100-37-straipsnis-Technin%C4%97-specifikacija ] 

Apibendrinant, Tarnyba konstatuoja, kad Perkančioji organizacija netinkamai pasirengė Pirkimo procedūroms, rengdama techninę specifikaciją, Perkančioji organizacija neįsitikino, kad nustatytų techninių reikalavimų visuma yra proporcinga pirkimo objektui, pagrįsta realiomis rinkos galimybėmis ir dirbtinai neriboja tiekėjų konkurencijos.  Visų pirma, Perkančioji organizacija nepateikė pagrindimo, kodėl ripstop audiniui buvo nustatytas konkretus siūlų skaičiaus reikalavimas (metmenys – 32, ataudai – 21) be jokios leistinos paklaidos ir kodėl analogiškų eksploatacinių savybių nebūtų galima pasiekti esant šio parametro svyravimui. Taip pat nebuvo pagrįsta, kodėl audinio sudėtyje būtina naudoti būtent elastolefiną (EOL) ir kodėl analogiškų eksploatacinių savybių negalėtų užtikrinti kiti rinkoje naudojami elastiniai pluoštai ar jų deriniai. Tokiu būdu Perkančioji organizacija pažeidė  Lietuvos Respublikos viešųjų pirkimų įstatymo 17 straipsnio 1 dalyje nustatytus skaidrumo ir  proporcingumo principus ir 37 straipsnio 3 dalį, pagal kurią techninė specifikacija turi užtikrinti konkurenciją ir nediskriminuoti tiekėjų.




[bookmark: _Hlk158105518]III dalis. Kiti nustatyti pažeidimai
	1.
	Įstatymo 17 straipsnio 1 dalis, 36 straipsnio 5 dalis[footnoteRef:23] [23:   „Jeigu papildomos su pirkimo dokumentais susijusios informacijos paprašoma laiku, perkančioji organizacija ją pateikia visiems tiekėjams <....>“.] 


	Įstatymo 2 straipsnio 39 dalis numato, kad viešojo pirkimo dokumentai (toliau – pirkimo dokumentai) – perkančiosios organizacijos pateikiami arba nurodomi dokumentai, kuriuose aprašomi ar nustatomi pirkimo ar jo procedūros elementai: skelbimas apie pirkimą, išankstinis informacinis skelbimas, naudojamas kaip kvietimo dalyvauti pirkime priemonė, techninė specifikacija, aprašomasis dokumentas, viešojo pirkimo–pardavimo sutarties projektas, viešojo pirkimo kandidatų ir dalyvių dokumentų teikimo tvarka, informacija apie pirkime taikomus reikalavimus ir (arba) kiti dokumentai, jų paaiškinimai (patikslinimai).
Išnagrinėjus Perkančiosios organizacijos pateiktą informaciją ir CVP IS duomenis, nustatyta, kad Pirkimo procedūrų (iki pasiūlymų pateikimo termino pabaigos) metu buvo gauta tiekėjų klausimų. Komisija nagrinėjo ne visus gautus klausimus ir prašymus dėl pirkimo dokumentų paaiškinimo, dalis klausimų[footnoteRef:24] buvo atsakyti CVP IS susirašinėjimo priemonėmis Komisijos posėdyje neužprotokolavus informacijos apie gautus klausimus ir nepriėmus sprendimų dėl atsakymų į juos turinio. Įstatyme įtvirtinta imperatyvi nuostata, kad į visus tiekėjų klausimus ir prašymus dėl pirkimo dokumentų paaiškinimo, pateiktus laiku, perkančioji organizacija privalo atsakyti. Nors formaliai tiekėjams į užduotus klausimus buvo atsakyta (išskyrus dalį 2026 m. vasario 9 d. užduotų klausimų ir 2026 m. vasario 13 d. tiekėjo prašymą dėl pasiūlymų pateikimo termino pratęsimo), tačiau Pirkimo procedūras vykdė Komisija, ne pirkimo organizatorius, todėl Komisija turi pareigą teikti tiekėjams pirkimo dokumentus ir informuoti juos apie pirkimo dokumentų paaiškinimus (patikslinimus)[footnoteRef:25]. [24:  2026 m. vasario 13 d. Tiekėjo prašymas dėl pasiūlymų pateikimo termino pratęsimo, 2026 m. vasario 20 d.  Tiekėjo klausimas dėl pasiūlymo dokumentų pateikimo ir 2026 m. vasario 25 d. Tiekėjo klausimas dėl pavyzdžių pateikimo.]  [25:  Viešojo pirkimo ir pirkimo komisijos sudarymo ir jos veiklos organizavimo gairės.] 

 Pirkimo bendrųjų sąlygų 5.2 punkte nustatyta, kad: „Pirkimo dokumentų paaiškinimai ir patikslinimai skelbiami CVP IS priemonėmis ir siunčiami prašymą pateikusiam bei visiems prie pirkimo prisijungusiems tiekėjams“. Nustatyta, kad Perkančioji organizacija nesilaikė savo pirkimo dokumentuose nustatytos sąlygos ir atsakymų į gautus tiekėjų klausimus nepaskelbė CVP IS priemonėmis bei neišsiuntė prie pirkimo visiems prisijungusiems tiekėjams. Atsakymai į užduotus klausimus ir prašymai paaiškinti pirkimo dokumentus buvo siunčiami tiesiogiai klausimus ir prašymus pateikusiems tiekėjams, nors, Tarnybos vertinimu, užduoti klausimai ir atsakymai[footnoteRef:26] į juos buvo aktualūs visiems tiekėjams ir galėjo turėti įtakos pasiūlymų pateikimui. [26:  Klausimus uždavusiems tiekėjams buvo pateikiami atsakymai, susiję su techninės specifikacijos paaiškinimais (pvz., patikslinimas, kurioms darbo drabužių dalims taikomi aplinkosauginiai reikalavimai; informacija, kad „pavyzdžių atitikimas bus vertinamas vadovaujantis pagal techninės specifikacijos modelio aprašymą ir techninius reikalavimus“ ir pan.).] 

Pirkimo dokumentų paaiškinimai yra sudedamoji pirkimo dokumentų dalis, todėl darytina išvada, kad vykdant Pirkimą tiekėjai turėjo ne vienodą informaciją apie Pirkimo sąlygas.
Atsižvelgiant į pirmiau išdėstytą, Tarnyba konstatuoja, kad Perkančioji organizacija pažeidė Įstatymo 17 straipsnio 1 dalies nuostatas (skaidrumo ir lygiateisiškumo principai) ir 36 straipsnio 5 dalį, kurioje nustatyta, kad perkančioji organizacija papildomą, su pirkimo dokumentais susijusią, informaciją pateikia visiems tiekėjams ir tokie viešojo pirkimo dokumentų paaiškinimai, patikslinimai turi būti paskelbti CVP IS prie pirkimo dokumentų, sudarant visiems potencialiems tiekėjams vienodas galimybes su jais susipažinti.



	2.
	Įstatymo 17 straipsnio 1 dalis, ir 96 straipsnio 5 dalis[footnoteRef:27] [27:  „Šio straipsnio 2 ir 3 dalyse nurodytos ataskaitos <...> skelbiami Centrinėje viešųjų pirkimų informacinėje sistemoje.“] 


	Nuo 2025 m. spalio 22 d. pirkimo procedūrų Atn-1, Atk-1 ir AtGn-1 .xlsx formas yra privaloma viešinti Centrinėje viešųjų pirkimų informacinėje sistemoje (CVP IS) jas pridedant prie pirkimo dokumentų[footnoteRef:28].  [28:  https://vpt.lrv.lt/lt/naujienos-3/svarbu-pirkimu-vykdytojams-del-atn-1-atgn-1-ir-atk-1-ataskaitu-viesinimo-ipZ/ ] 

Kaip minėta, Perkančioji organizacija dėl abiejų Pirkimo dalių yra sudariusi viešojo pirkimo sutartis, taigi pirkimo procedūros abiejose Pirkimo dalyse yra pasibaigusios, tačiau Perkančioji organizacija prie pirkimo dokumentų nėra paviešinusi Pirkimo procedūrų ataskaitos, taip neužtikrindama Įstatymo 17 straipsnio 1 dalyje nustatyto skaidrumo principo laikymosi bei 96 straipsnio 5 dalyje nustatytos pareigos ataskaitas viešinti CVP IS.



IV dalis. Sprendimas

	Tarnyba, atsižvelgdama į tai, kad Sutarties vykdymas tik prasidėjo ir Perkančioji organizacija tiekėjui dar nėra pateikusi užsakymų[footnoteRef:29], prekės užsakomos dalimis, pagal faktinį poreikį, bei konstatuotus Įstatymo pažeidimus, vadovaudamasi teisingumo ir protingumo kriterijais, rekomenduoja Perkančiajai organizacijai Sutartį nutraukti ir, esant poreikiui, organizuoti naują pirkimą. [29:  Perkančiosios organizacijos 2026 m. rugpjūčio 18 d. el. laiškas, registruotas Tarnyboje 2026 m. rugpjūčio 18 d. ] 

Nusprendus pradėti naują pirkimą dėl analogiškų prekių įsigijimo, turi būti atsižvelgiama į šioje vertinimo išvadoje konstatuotus pažeidimus bei pateiktas pastabas.
Prašome ne vėliau kaip per 10 darbo dienų nuo šios išvados gavimo dienos raštu informuoti Tarnybą apie priimtą sprendimą dėl Tarnybos rekomendacijos vykdymo ir pateikti tai pagrindžiančius dokumentus.           



Pastabos

	




	
Direktorius 

	
Darius Vedrickas

